
Tisztelt Főosztályvezető Asszony!

A Lakáshasznosítási Osztály a 2023. évi költségvetés tervezésének vonatkozásában az alábbi működési bevételeket, dologi kiadásokat és beruházásokat tervezi:

I. Működési bevételek


1. Lakbér hátralékok végrehajtásából származó bevételek

Az önkormányzati tulajdonú bérlakásokhoz kapcsolódó kintlévőségek behajtása a felszólítási felhívást követő nem teljesítés esetén fizetési meghagyásos eljárás és végrehajtási eljárás útján történik.  A végrehajtói intézkedések alapján (letiltás és/vagy bankszámlára kiadott hatósági átutalási megbízás) 2022. évben 29.000.000,- Ft összeg bevétel realizálódhat. 2023. évben a lakbéremelések miatt 2022. évi összegnél nagyobb mértékű 32.000.000,- Ft bevétel várható.
2. Az önkormányzati lakások értékesítéséből származó bevétel
2022. évben 48 db üres, jellemzően műszakilag leromlott állapotú, alacsony komfortfokozatú, gazdaságosan nem felújítható, költséges fenntartású lakás elidegenítésének kijelölése történt meg. A nyilvános hirdetmény/pályázat útján történő meghirdetését követően, az ajánlatok beérkeztek, a lakások piaci áron történő értékesítése folyamatban van. A 2022. évben elfogadott Lakáshasznosítási terv alapján a lakásban lakó bérlők által benyújtott elidegenítési kérelmek az Önkormányzat döntése alapján kizárólag a legalacsonyabb komfortfokozatú lakások esetében kerültek elbírálásra, 1 db eladás valósult meg. A bérlők, ha kérelmezik a vételárat 15 éves részletfizetéssel is kiegyenlíthetik, így a bevétel teljes összegével hosszabb távon lehet tervezni.
Javasolt a XIV. kerületen kívüli található lakásokat, továbbá a rossz műszaki állapotú, gazdaságosan nem felújítható, vagy alacsony komfortfokozatú lakásokat értékesíteni, az értékesítésből keletkező forrásokat gazdaságosan felújítható/csatolható/korszerűsíthető ingatlanok lakhatóvá tételére fordítani. A folyamatos értékesítés mellett 2023. évben megközelítőleg 350.000.000,- Ft bevétel várható.
II. Dologi kiadások
1. Lakásértékesítéshez, bérleti jogviszony megváltásához értékbecslések kérése
Amennyiben az Önkormányzat az üres, műszakilag leromlott állapotú, alacsony komfortfokozatú, gazdaságosan nem felújítható lakásokat el kívánja adni, vagy a bérlő kérelmezi a társasházban található alacsony komfortfokozatú önkormányzati tulajdonú lakás megvételét, az értékesítéshez 2 db ingatlanforgalmi szakvélemény megrendelése szükséges a vonatkozó jogszabályoknak megfelelően. Az értékesítéshez szintén szükséges tulajdoni lap és energetikai tanúsítvány. Az önkormányzat döntése és a hatályos jogszabályok alapján az elidegenítésre kijelölt üres lakásokat a hivatal honlapján, illetve egy országos online ingatlan-közvetítő felületen kell meghirdetni. A 2022. évről várhatóan áthúzódó összeg 1.342.722, -Ft. A tapasztalati adatok alapján 2023. évben javasolt 5.700.000,- Ft-ot biztosítani erre a célra.
2. Követeléskezelés költségei (fizetési meghagyásos eljárás, végrehajtói díjak)
A követeléskezelési eljáráshoz kapcsolódó fizetési felszólításokat követő, fizetési meghagyásos eljárásokhoz kapcsolódó díjak, végrehajtásra átadás díja, végrehajtási költségelőleg megfizetésére 2023. évben javasolt 7.000.000 Ft-os keretet biztosítani. 
3. Havária lakások biztosítása
[bookmark: _Hlk84837448]Az önkormányzati lakásokban lakók havária helyzet bekövetkezésekor történő elhelyezésének biztosítása érdekében, szálláshely szolgáltatást igénybe vételét tervezte, azonban ezen feladatot a lakásállományból kívánja ellátni, ezért a feladat megvalósításához ezen a költségvetési soron 2023. évben nem szükséges keretet biztosítani.
4. Bérleti szerződés megkötéséhez kapcsolódó kiadások (közjegyzői díjak, lakáskiürítési eljáráshoz kapcsolódó költségek)
A veszélyhelyzettel összefüggő jogszabályi rendelkezések várható megszűnésével 2023. évben több jogviszony rendezése útján történő szerződéskötés várható. Tartozás esetén a végrehajtható közjegyzői okiratba foglalt lakásbérleti szerződések megkötésére és a várhatóan megnövekedett számú lakáskiürítési eljárások megindítására a 2022. évi várhatóan áthúzódó 1.852.638, -Ft-ot figyelembe véve 2023. évben javasolt 2.200.000 Ft-os keretet biztosítani. 
5. Létesítménygazdálkodási integrált rendszer
A Lakáshasznosítási Osztály és az Ingatlangazdálkodási Osztály jelenleg az MFMLGi 6.01 elnevezésű számítógépes programot használja A 2022. évi várhatóan áthúzódó 914.742, -Ft-ot figyelembe véve 2023. évben javasolt 6.500.000,- Ft-ot biztosítani erre a célra.

6. Lakásgazdálkodási szoftver beszerzése
A munkaerő ráfordítás optimalizálása, a több mint 2500 darabszámból álló lakásállomány ingatlan adatainak és bérlőinek/lakáshasználóinak nyilvántartása, továbbá a megnövekedett követeléskezelési feladatok ellátása érdekében célszerű egy új követeléskezelési modult is tartalmazó lakásgazdálkodási szoftver beszerzése és bevezetése. 2023. évben a beszerzéshez és az üzemeltetéshez javasolt minimum 25.000.000 Ft-os keretet biztosítani.

III. Beruházások
Az Ilka utca 3. szám alatti 8 darab újépítésű lakás beköltözhető, rendeltetésszerű állapotba hozatalához konyhabútorok és főzőkészülékek beszerzése szükséges, melyre - amennyiben minden lakás kiadásra kerülne, a 2022. évi várhatóan áthúzódó 5.840.080,- Ft összeget figyelembe véve javasolt 2023. évben további 3.200.000 Ft-os keretet biztosítani.



Budapest, 2022. 12. 01.


Bánszegi Balázs
						    Lakáshasznosítási Osztály
        osztályvezető

